Kurmasana

Kurmasana (; ATSA: Kūrmāsana), Sikap Kura-kura (Jawi: ), atau Sikap Penyu (Jawi: ) ialah sejenis asana lentik depan sambil duduk dalam hathayoga dan yoga moden sebagai senaman.

Etimologi dan asal-usul
Nama ini berasal daripada bahasa Sanskrit कूर्म Kūrma, yang bermaksud "penyu" atau "kura-kura" dan आसन Āsana, yang bermaksud "sikap" atau "duduk".

Uttanakurmasana diterangkan dalam kitab purba, Ahirbudhnyasanhita dari sekitar abad ke-7, dan digambarkan dalam Jogapradipika dan Shritattvanidhi dari abad ke-19.

Kurmasana moden diterangkan dalam buku B. K. S. Iyengar pada tahun 1966, Light on Yoga. Iyengar menyatakan bahawa asana ini didedikasikan kepada Kurma, iaitu penjelmaan dewa Vishnu sebagai seekor kura-kura.

Penerangan

Untuk melakukan kurmasana, pengamal duduk dengan kaki diluruskan dan dibuka seluas yang mungkin. Lutut dibengkokkan sedikit, sambil memastikan tumit sentiasa menyentuh lantai. Badan dicondongkan ke hadapan dari bahagian pinggul dan tangan diselitkan di bawah lutut. Badan dicondongkan lagi ke hadapan (bengkok dari pinggul) untuk membolehkan tangan dan lengan meluncur ke sisi dan ke belakang (di bawah lutut) sehingga siku berada berhampiran dengan belakang lutut. Tumit ditolak ke hadapan dan kaki diluruskan semaksimum mungkin. Dahi atau dagu dibawa menyentuh lantai. Lengan dibawa lagi ke sekeliling belakang badan untuk mencantumkan kedua-dua tangan di bawah punggung.

Variasi

Suptakurmasana (सुप्तकूर्मासन) (Sikap Kura-kura Berbaring): Dahi diletakkan di atas lantai, kaki disilangkan di belakang kepala, dan lengan dihulurkan mengelilingi kaki, dengan tangan dirapatkan di belakang badan.

Uttanakurmasana (उत्तानकूर्मासन) (Sikap Kura-kura Melunjur): Lengan dimasukkan melalui kaki yang bersilang seperti dalam Kukkutasana (Sikap Ayam Jantan), belakang badan di atas lantai, dan tapak tangan diletakkan di leher.

Lihat juga

 Garbapindasana - Kedudukan tangan dan kaki yang sama seperti Uttanakurmasana, tetapi dengan badan dalam keadaan tegak dan seimbang.
 Senarai asana

Rujukan

Sources







Category:Asana duduk
Category:Asana lentik depan
Category:Asana Hathayoga zaman pertengahan

en:Kurmasana